Document ID: 32005R1332

KOMMISSIONENS FORORDNING (EF)nr. 1332/2005
af 9. august 2005
om ændring af Rådets forordning (EF) nr. 338/97 om beskyttelse af vilde dyr og planter ved kontrol af handelen hermed
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 3, og
ud fra følgende betragtninger:
(1)
På den 13. konference mellem parterne i konventionen om international handel med udryddelsestruede vilde dyr og planter (i det følgende benævnt »konventionen«), afholdt i Bangkok (Thailand) i oktober 2004, blev der foretaget ændringer i konventionens lister.
(2)
Arterne Orcaella brevirostris, Cacatua sulphurea, Amazona finschi, Pyxis arachnoides og Chrysalidocarpus decipiens blev overført fra konventionens liste II til liste I.
(3)
Arterne Haliaeetus leucocephalus, Cattleya trianaei og Vanda coerulea, populationen af Ceratotherium simum simum i Swaziland (udelukkende med det formål at tillade international handel med jagttrofæer samt med levende dyr til hensigtsmæssige og acceptable bestemmelsessteder), populationen af Crocodylus acutus i Cuba og populationen af Crocodylus niloticus i Namibia blev overført fra konventionens liste I til liste II.
(4)
Der blev foretaget ændringer af noterne til arterne Loxodonta africana (populationer i Namibia og Sydafrika), Euphorbia spp., Orchidaceae, Cistanche deserticola og Taxus wallichiana, der er opført på konventionens liste II.
(5)
Arterne Malayemis subtrijuga, Notochelys platynota, Amyda cartilaginea, Carettochelys insculpta, Chelodina mccordi, Uroplatus spp., Carcharodon carcharias (som p.t. er opført på liste III), Cheilinus undulatus, Lithophaga lithophaga, Hoodia spp., Taxus chinensis, T. cuspidata, T. fuana, T. sumatrana, Aquilaria spp. (med undtagelse af A. malaccensis, som allerede var opført på liste II), Gyrinops spp. og Gonystylus spp. (tidligere opført på liste III) blev optaget på konventionens liste II.
(6)
Arten Agapornis roseicollis blev slettet af konventionens liste II.
(7)
Efter det 13. møde for konventionens partskonference blev de kinesiske populationer af arterne Chinemys megalocephala, C. nigricans, C. reevesii, Geoemyda spengleri, Mauremys iversoni, M. pritchardi, Ocadia glyhpistoma, O. philippeni, O. sinensis, Sacalia bealei, S. pseudocellata, S. quadriocellata, Palea steindachneri, Pelodiscus axenaria, P. maackii, P. parviformis, P. sinensis og Rafetus swinhoei opført på konventionens liste III på opfordring af Kina.
(8)
Ingen af medlemsstaterne har fremsat forbehold over for nogen af disse ændringer
(9)
På det 13. møde for konventionens partskonference blev der også vedtaget nye taksonomiske referencer, hvilket gør det nødvendigt at omdøbe og foretage taksonomiske ændringer for nogle af arterne opført i konventionens lister.
(10)
Ændringerne til konventionens liste I, II og III gør det nødvendigt, at også bilag A, B og C til forordning (EF) nr. 338/97 ændres.
(11)
Selv om arten Haliaeetus leucocephalus blev overført til konventionens liste II, berettiger artikel 6, stk. 1, i Rådets direktiv 79/409/EØF af 2. april 1979 om beskyttelse af vilde fugle (2) til, at den bibeholdes i bilag A til forordning (EF) nr. 338/97.
(12)
I overensstemmelse med kravene i artikel 12, stk. 2, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter (3), er Orcaella brevirostris allerede opført i bilag A i bilaget til forordning (EF) nr. 338/97.
(13)
Arterne Arisaema jacquemontii, A. speciosum, A. triphyllum, Biaris davisii ssp. davisii, Othonna armiana, O. euphorbioides, O. lobata, Adenia fruticosa, A. spinosa, Ceraria gariepina, C. longipedunculata, C. namaquensis, C. pygmaea, C. schaeferi, Trillium catesbaei, T. cernuum, T. flexipes, T. grandiflorum, T. luteum, T. recurvatum og T. undulatum - der alle på nuværende tidspunkt er optaget i bilag D til forordning (EF) nr. 338/97 - importeres ikke i Fællesskabet i et sådant omfang, at overvågning er berettiget. Disse arter bør derfor slettes fra bilag D.
(14)
Derimod importeres Selaginella lepidophylla, som ikke på nuværende tidspunkt er optaget i bilag A, B, C eller D til forordning (EF) nr. 338/97, i Fællesskabet i et sådant omfang, at overvågning er berettiget. Denne art bør derfor optages i bilag D i bilaget til forordning (EF) nr. 338/97.
(15)
Handelen med Harpagophytum spp., der på nuværende tidspunkt er opført i bilag D til bilaget til forordning (EF) nr. 338/97, foregår på en måde, der gør det berettiget at overvåge handelen med dødt plantemateriale så vel som handelen med levende planter. Til dette formål bør der indføjes en note for denne slægt på listen.
(16)
I betragtning af ændringernes omfang vil det af klarhedshensyn være hensigtsmæssigt at udskifte hele bilaget til forordning (EF) nr. 338/97.
(17)
De i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter -
UDSTEDT FØLGENDE FORORDNING:
Artikel 1
Bilaget til forordning (EF) nr. 338/97 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. august 2005.

Labels: 3
20